ᱥᱤᱱᱫᱷᱩᱫᱩᱨᱜᱽ ᱦᱚᱱᱚᱛ

ᱥᱤᱱᱫᱷᱩᱫᱩᱨᱜᱽ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱠᱚᱝᱠᱚᱬ ᱠᱷᱚᱸᱰ ᱨᱮᱱᱟᱜ ᱢᱤᱫ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱨᱚᱛᱱᱟᱜᱤᱨᱤ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱳᱨᱚᱥ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕,᱒᱐᱗ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱟᱨ ᱱᱩᱠᱩ ᱦᱚᱲ ᱮᱞ ᱫᱚ ᱘᱔᱙,᱗᱕᱑ ᱦᱚᱲ ᱢᱮᱱᱟᱜ ᱠᱚᱣᱟ ᱚᱸᱰᱮ ᱠᱷᱚᱱ ᱑᱒.᱕᱙% ᱫᱚ ᱥᱚᱦᱨᱤ ᱠᱚ ᱛᱟᱦᱮᱸ ᱠᱟᱱᱟ (᱒᱐᱑᱑ ᱥᱟᱞ ᱫᱷᱟᱹᱵᱤᱡ) ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ ᱱᱚᱣᱟ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱟᱹᱰᱤ ᱠᱟᱹᱡ ᱦᱚᱲ ᱮᱞᱟᱜ ᱦᱚᱱᱚᱛ ᱠᱟᱱᱟ (᱓᱖ ᱦᱚᱱᱚᱛ ᱠᱷᱚᱱ ᱫᱚ) ᱾ ᱱᱟᱜᱟᱢ ᱚᱛᱱᱚᱜ ᱥᱤᱱᱫᱷᱩᱫᱩᱨᱜᱽ ᱦᱚᱱᱚᱛ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱟᱹᱰᱤ ᱮᱛᱚᱢ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱢᱮᱬᱦᱮᱫ, ᱵᱚᱠᱥᱟᱭᱤᱴ ᱟᱨ ᱢᱮᱝᱜᱽᱱᱤᱡᱽ ᱨᱮᱱᱟᱜ ᱳᱨᱮ ᱢᱮᱱᱟᱜᱼᱟ ᱾ ᱥᱤᱱᱫᱷᱩᱫᱩᱨᱜᱽ ᱠᱚᱧᱮ ᱨᱮ ᱨᱚᱛᱱᱟᱜᱤᱨᱤ ᱦᱚᱱᱚᱛ ᱛᱮ, ᱮᱛᱚᱢ ᱨᱮ ᱜᱳᱣᱟ ᱯᱚᱱᱚᱛ ᱛᱮ, ᱯᱟᱪᱮ ᱨᱮ ᱟᱨᱚᱵᱽ ᱫᱚᱨᱭᱟ ᱛᱮ, ᱟᱨ ᱥᱟᱢᱟᱝ ᱨᱮ ᱯᱟᱪᱮ ᱜᱷᱟᱴ ᱟᱨᱵᱟᱝ ᱥᱚᱦᱭᱟᱫᱽᱨᱤᱥ ᱨᱮᱱᱟᱜ ᱥᱤᱠᱟᱹᱨ ᱨᱮ ᱠᱚᱞᱦᱟᱯᱩᱨ ᱦᱚᱱᱚᱛ ᱢᱮᱱᱟᱜᱼᱟ ᱾ ᱥᱤᱱᱫᱷᱩᱫᱩᱨᱜᱽ ᱫᱚ ᱠᱚᱝᱠᱚᱬ (ᱫᱚᱨᱭᱟ ᱫᱷᱟᱨᱮ) ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ, ᱱᱚᱣᱟ ᱫᱚ ᱯᱟᱪᱮ ᱢᱚᱦᱟᱨᱟᱥᱴᱨᱚ ᱨᱮ ᱢᱤᱫ ᱱᱮᱨᱨᱚᱦ ᱫᱚᱨᱭᱟ ᱫᱷᱟᱨᱮ ᱴᱟᱺᱰᱤ ᱨᱮ ᱢᱮᱱᱟᱜᱼᱟ ᱱᱚᱣ ᱫᱚ ᱯᱟᱪᱮ ᱜᱷᱟᱴ ᱟᱨ ᱟᱨᱚᱵᱽ ᱫᱚᱨᱭᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱦᱚᱲ ᱮᱞ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱤᱱᱫᱷᱩᱫᱩᱨᱜᱽ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱘᱔᱙,᱖᱕᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱠᱟᱴᱟᱨ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱮᱛᱚᱢ ᱰᱟᱠᱚᱴᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱔᱗᱔ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱖᱓ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱒᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱥᱟᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ -᱒.᱒᱑% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱖.᱕᱔% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱐.᱘᱒% ᱢᱮᱱᱟᱜᱼᱟ ᱾ ᱥᱤᱱᱫᱷᱩᱫᱩᱨᱜᱽ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱓᱗ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱱᱚᱣᱟ ᱢᱚᱦᱟᱨᱟᱥᱴᱨᱚ ᱨᱮ ᱫᱚᱥᱟᱨ ᱛᱷᱟᱱ ᱨᱮ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱕.᱕᱖% ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱑.᱒᱒% ᱦᱚᱲ ᱮᱞ ᱫᱚ ᱢᱟᱨᱟᱴᱷᱤ, ᱒.᱒᱙% ᱫᱚ ᱢᱟᱞᱣᱟᱱᱤ, ᱑.᱕᱔% ᱝᱚ ᱩᱨᱫᱩ, ᱑.᱓᱓% ᱫᱚ ᱦᱤᱱᱫᱤ ᱟᱨ ᱑.᱑᱖% ᱠᱚᱝᱠᱚᱬᱤ ᱫᱚ ᱟᱡᱟᱜ ᱢᱟᱬᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱾ ᱠᱷᱚᱸᱰ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱘ ᱜᱚᱴᱟᱝ ᱛᱟᱞᱩᱠ ᱠᱚᱫᱚ ᱦᱩᱭᱩᱜ ᱠᱟᱱᱟ ᱼ ᱫᱮᱵᱽᱜᱚᱰ, ᱠᱚᱸᱠᱟᱵᱚᱞᱤ, ᱢᱟᱞᱵᱚᱱ, ᱠᱩᱫᱚᱞ, ᱥᱟᱶᱚᱛᱣᱚᱲᱤ, ᱵᱮᱸᱜᱩᱨᱞᱟ ᱟᱨ ᱰᱚᱰᱟᱢᱟᱨᱜᱽ ᱟᱨ ᱵᱮᱭᱵᱷᱚᱵᱽᱣᱟᱲᱤ ᱢᱮᱱᱟᱜᱼᱟ ᱾ ᱥᱟᱜᱟᱲᱚᱢ ᱥᱤᱱᱫᱷᱩᱫᱩᱨᱜᱽ ᱦᱚᱱᱚᱛ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱗ (NH-17) ᱞᱮᱠᱟᱛᱮ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱢᱩᱢᱵᱟᱭ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱛᱮ ᱡᱚᱲᱟᱣ ᱟᱠᱟᱱᱟ, ᱡᱟᱦᱟᱸ ᱱᱤᱛᱚᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱖ (NH-66) ᱞᱮᱞᱟᱛᱮ ᱵᱚᱫᱚᱞ ᱟᱠᱟᱱᱟ ᱾ ᱱᱚᱣᱟ ᱨᱟᱡᱽᱰᱟᱦᱟᱨ ᱦᱚᱱᱚᱛ ᱫᱚ ᱯᱩᱲᱥᱤ ᱯᱚᱱᱚᱛ ᱜᱳᱣᱟ ᱟᱨ ᱠᱚᱨᱱᱟᱴᱚᱠ ᱥᱟᱞᱟᱜ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱠᱚᱞᱦᱟᱯᱩᱨ (ᱠᱚᱱᱠᱟᱵᱚᱞᱤ ᱥᱚᱦᱚᱨ ᱠᱷᱚᱱ ᱙᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ), ᱵᱮᱞᱜᱟᱢ (ᱥᱟᱶᱚᱛᱣᱟᱲᱤ ᱥᱚᱦᱚᱨ ᱠᱷᱚᱱ ᱙᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ), ᱯᱟᱬᱡᱤ ᱼ ᱜᱳᱣᱟ (ᱥᱟᱶᱚᱛᱣᱟᱲᱤ ᱟᱨ ᱵᱮᱸᱜᱩᱨᱞᱮ ᱠᱷᱚᱱ ᱕᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ) ᱞᱮᱠᱟᱱ ᱥᱩᱨᱥᱩᱯᱩᱨ ᱨᱮᱱᱟᱜ ᱥᱚᱦᱚᱨ ᱠᱷᱚᱱ ᱥᱟᱫᱷᱟᱨᱚᱬ ᱮᱢᱮᱥᱟᱨᱴᱤᱥᱤ ᱟᱨ ᱯᱨᱟᱵᱷᱮᱴ ᱞᱚᱠᱡᱚᱨᱤ ᱵᱟᱥ ᱡᱚᱯᱚᱲᱟᱣ ᱟᱠᱟᱱᱟ ᱾ ᱢᱩᱢᱵᱟᱭ ᱥᱟᱶ ᱱᱚᱜᱚᱨ ᱠᱚ ᱟᱨ ᱢᱩᱬ ᱟᱹᱛᱩ ᱠᱚ ᱱᱟᱯᱟᱭ ᱛᱮ ᱡᱚᱯᱚᱲᱟᱣ ᱟᱠᱟᱱᱟ ᱪᱮᱫᱟᱜ ᱪᱮ ᱦᱚᱱᱚᱛ ᱨᱮᱱᱟᱜ ᱢᱩᱬ ᱰᱤᱥᱯᱞᱮᱥ (displaced) ᱦᱚᱲ ᱮᱞ ᱫᱚ ᱢᱩᱢᱵᱟᱭ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Sindhudurg district official website Sea Eagle study by Sahyadri Nisarga Mitra Archived ᱒᱐᱑᱘-᱐᱕-᱐᱔ at the Wayback Machine.